# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Grŵp Cynghori’r Gweinidog ar Berfformiad a Chynhyrchiant y GIG – Cylch gorchwyl** |
| **DYDDIAD**  | **05 Tachwedd 2024** |
| **GAN**  | **Jeremy Miles AS, Ysgrifennydd y Cabinet dros Iechyd a Gofal Cymdeithasol** |

Ar 1 Hydref 2024, rhoddais ddatganiad yn cyhoeddi penodiad Grŵp Cynghori’r Gweinidog ar Berfformiad a Chynhyrchiant y GIG. Grŵp allanol fydd hwn a fydd yn darparu adolygiad annibynnol o’r trefniadau presennol sydd ar waith i gefnogi gwelliannau yn GIG Cymru.

Cyfarfu’r grŵp am y tro cyntaf ar 25 Hydref 2024 ac roeddwn yn falch o gael y cyfle i fod yn bresennol mewn rhan o’r cyfarfod hwnnw i nodi fy ymrwymiad i’r Grŵp a’m disgwyliadau ohono.

Heddiw, rwy’n cyhoeddi’r [cylch gorchwyl](https://www.llyw.cymru/grp-cynghorir-gweinidog-perfformiad-a-chynhyrchiant-y-gig/cylch-gorchwyl) ac fel y nodwyd yn flaenorol rwy’n disgwyl i’r Grŵp roi eu cyngor annibynnol imi erbyn 31 Mawrth 2025.